

ΕΛΛΗΝΙΚΗ ΔΗΜΟΚΡΑΤΙΑ Φαρκαδόνα, 18.8.2025

ΝΟΜΟΣ ΤΡΙΚΑΛΩΝ Αριθμ. Πρωτ:11625

ΔΗΜΟΣ ΦΑΡΚΑΔΟΝΑΣ

Δ/ΝΣΗ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ

Ταχ. Δ/νση: Γ. Γεννηματά 1

Ταχ. Κώδικας: 420 31, Φαρκαδόνα

Πληροφορίες: Αθηνά Πατσιάνη

Τηλέφωνο: 2433350036

E-MAIL: [patsiani@e-farkadona.gov.gr](mailto:patsiani@e-farkadona.gov.gr)

Θέμα: Ανακοίνωση εκμίσθωσης ακινήτου κοινωφελούς περιουσίας.

Είδος ακινήτου: Διώροφη κατοικία με ημιυπόγειο και δώμα.

Επιφάνεια: Συνολική 196,38 τ.μ. (ισόγειο διαμέρισμα μετά αποθήκης 93,98 τ.μ. και διαμέρισμα 1ος όροφος μετά αποθήκης 102,40 τ.μ.)

Διεύθυνση: Φαιδριάδων 7

Περιοχή: Κυψέλη

Δήμος: Αθηναίων

Περιφερειακή Ενότητα: Κεντρικού Τομέα Αθηνών

Περιφέρεια: Αττικής

Επωνυμία Κοινωφελούς Περιουσίας: Κληροδότημα «Αχιλλέα Τσιούφη»

Επωνυμία Φορέα Διαχείρισης: Δήμος Φαρκαδόνας, Ν. Τρικάλων

Ιδιοκτησία: Πλήρης κυριότητας κατά 100% του Δήμου Φαρκαδόνας.

Σύμφωνα με τις διατάξεις του άρθρου 24 του Ν. 4182/2013 και τις υπ΄ αριθμ. 79/07.4.2023 (ΑΔΑ:6ΚΤ1ΩΗΗ-Π9Ψ) «Έγκριση εκμίσθωσης ακινήτου του κληροδοτήματος «Αχιλλέα Τσιούφη» και 81/25.7.2025 (ΑΔΑ:ΨΥΜ8ΩΗΗ-ΖΝ3) «Καθορισμός όρων για την εκμίσθωση ακινήτου ιδιοκτησίας του κληροδοτήματος «Αχιλλέα Τσιούφη», αποφάσεις του Δημοτικού Συμβουλίου Φαρκαδόνας δεχόμαστε έγγραφες προσφορές για την εκμίσθωση του ανωτέρω ακινήτου, το οποίο βρίσκεται στο κέντρο της Κυψέλης σε εξαιρετική θέση.

Ειδικότεροι όροι:

1. Το μηνιαίο μίσθωμα ορίζεται στο ποσό των εννιακοσίων εβδομήντα πέντε (975,00) ευρώ πλέον χαρτοσήμου 3,6% (για όλο το ακίνητο).

Αναλυτικά:

* Για το ισόγειο διαμέρισμα μετά αποθήκης 93,98 τ.μ. αγοραίο μίσθωμα τετρακόσια δέκα επτά ευρώ (417€).
* Για το διαμέρισμα του πρώτου ορόφου μετά αποθήκης 102,40 τ.μ. αγοραίο μίσθωμα πεντακόσια πενήντα οκτώ ευρώ (558€).

1. Η χρήση του μισθίου προορίζεται για οικιακή χρήση.
2. Η διάρκεια της μίσθωσης ορίζεται στα τέσσερα (4) έτη, σύμφωνα με την παρ. 10 του άρθρου 24 του Ν. 4182/2013, σε συνδυασμό με το αρ. 13 του Ν. 4242/2014.
3. Μετά τη λήξη της μίσθωσης μπορεί να συμφωνηθεί η ανανέωση για χρόνο ίσο ή και βραχύτερο με τους ίδιους ή επουσιωδώς διαφορετικούς όρους.
4. Το μίσθωμα που θα επιτευχθεί θα ισχύει για τρία (3) έτη. Με την έναρξη του τέταρτου μισθωτικού έτους και εντεύθεν το μίσθωμα θα αναπροσαρμόζεται, προσαυξημένο, σύμφωνα με τον Δείκτη Τιμών Καταναλωτή των αμέσως προηγουμένων 12 μηνών, όπως καθορίζεται από την Ελληνική Στατιστική Αρχή.
5. Με την υπογραφή της μισθωτικής σύμβασης ο μισθωτής οφείλει να καταθέσει στο Δήμο Φαρκαδόνας ποσό ίσο με δυο (2) μηνιαία μισθώματα της προσφοράς ως εγγύηση.
6. Εάν ο πλειοδότης υποψήφιος μισθωτής δεν προσέλθει ή αρνηθεί να υπογράψει το οικείο συμφωνητικό, του επιβάλλεται χρηματική ποινή ίση με τα τρία (3) μηνιαία μισθώματα της προσφοράς του, σύμφωνα με την παρ. 9 του άρθρου 24 του Ν. 4182/2013.
7. Ο υποψήφιος μισθωτής έχει πλήρη γνώση του υπό μίσθωση ακινήτου, την κατάσταση του οποίου αποδέχεται πλήρως.

Προσφορές με τα πλήρη στοιχεία των ενδιαφερομένων, όπως ονοματεπώνυμο, ιδιότητα, τηλέφωνα, δ/νση επικοινωνίας, αριθμό δελτίου ταυτότητας ή διαβατηρίου και ΑΦΜ, θα αποστέλλονται έως και είκοσι (20) ημέρες από την ανάρτηση της παρούσας ανακοίνωσης στην ιστοσελίδα του Υπουργείου Οικονομικών, ήτοι από 26-8-2025 έως 15-9-2025 στο Δήμο Φαρκαδόνας, στην ταχ. δ/νση: Γ. Γεννηματά, αριθμ 1, Τ.Κ. 42031 Φαρκαδόνα, σύμφωνα με την απόφαση του Δ.Σ. 81/25.7.2025 (ΑΔΑ:ΨΥΜ8ΩΗΗ-ΖΝ3) «Καθορισμός όρων για την εκμίσθωση ακινήτου ιδιοκτησίας του κληροδοτήματος «Αχιλλέα Τσιούφη».

Ο Δήμαρχος Φαρκαδόνας

Σπυρίδων Αγναντής